jkorsvik/nowiki_second_scrape_merged huggingface dataset:
Catriona MacDonald

Catriona MacDonald er en britisk musiker og lærer fra Shetland som regnes som en av verdens ledende tradisjonelle felespillere.
MacDonald var elleve år gammel da hun i 1981 begynte å spille fele. Hun vant musikkonkurransen Shetland Young Fiddler of the Year i 1983. I 1992 vant MacDonald BBC Radio 2 Young Tradition Award. Hun har formell skolering som sanger; i fire år studerte hun opera ved Royal College of Music i London. Etter endt utdannelse flyttet hun til Borders-området i Skottland for å konsentrere seg om en karriere som felespiller. Catriona MacDonald er en aktiv lærer med en lidenskap for å dele sin kunnskap om tradisjonelle feleteknikker og språk. Hun underviser ved Newcastle University og har tidligere jobbet som veileder ved Royal Scottish Academy of Music and Drama i Glasgow og ved universitetene i Limerick og Stirling. MacDonald veileder regelmessig på en rekke sommerskoler og andre kurs.
I tillegg til å ha sitt eget band spiller MacDonald med det skotske felebandet Blazin 'Fiddles, i supergruppen String Sisters og folk-storbandet The Unusual Suspects.


== Album og utmerkelser ==


=== Solo album ===
2000 Bold
2007 Over the Moon


=== Grupper og samarbeid ===
1994 Opus Blue – med Ian Lowthian
1998 Hodden Grey – med Ian Bruce
2001 A Shot at Glory soundtrack – med Mark Knopfler
2004 The Old Style – med Blazin Fiddles
2005 Magnificent Seven – med Blazin Fiddles
2005 Live in Scotland – med The Unusual Suspects
2006 Strange But True – med Kathryn Tickell
2007 Blazin' Fiddles Live – med Blazin Fiddles
2007 Live – med String Sisters
2008 Stramash – med Colin Steele
2010 Big Like This – med The Unusual Suspects
2011 Thursday Night in the Caley – med Blazin Fiddles
2013 Vamm – med bandet Vamm, som bestod av Patsy Reid, Catriona Macdonald og Marit Fält
2017 Between Wind and Water – med String Sisters


=== Utmerkelser ===
1992: BBC Radio Two Young Tradition Award for Best Musician in Britain
2001: Polls 2001 "Top 5 World Music Albums of the Year" fRoots Magazine 2001
2000: "Top 10 Folk Albums of the Year 2000"
2000: MOJO Magazine 2001 (Folk Album of the Month, April 2000)
2001: MOJO Magazine 2001 Recognised artist "Album of the Year and Musician of the Year"
2001: BBC2 Folk Awards 2001 (Included in the released compilation cd The Folk Awards on Topic records)
?: "Scottish Folk Album of the Year" CD NOWScottish Traditional Music Awards'

2004: Live Band – med Blazin Fiddles
2005: Album of the Year – med Blazin Fiddles


== Referanser ==


== Eksterne lenker ==
(en) Catriona MacDonald på Discogs 
(en) Catriona MacDonald på MusicBrainz 
(en) Catriona MacDonald på Songkick
Jaén

Jaén er en by og kommune i det sørøstlige Spania. Byen er hovedstad i provinsen Jaén. Kommunen har 111 932 innbyggere (2021). 


== Referanser ==


== Eksterne lenker ==
Offisielt nettsted 
(en) Jaén – kategori av bilder, video eller lyd på Commons 
(en) Jaén – galleri av bilder, video eller lyd på Commons
Prosjekt 21980 Gratsjonok

Prosjekt 21980 Gratsjonok er en klasse av anti-sabotør og større vaktbåter som bygges for den russiske marinen. Den har et deplasement på 138 tonn, er 31 meter lang og 7,4 meter bred. Den har en marsjfart på 23 knop. Klassen er utformet for å bekjempe sabotasje- og terrorstyrker med militære midler i farvannet utenfor baser og i nærheten av disse, så vel som å bistå den russiske grensevakten i å løse problemer av bevaring og beskyttelse av den russiske riksgrensen til sjøs. Sytten båter er bygget siden 2008, og i oktober 2017 ble ytterligere fire fartøy bestilt for den russiske nasjonalgarden, Disse er planlagt benyttet til å vokte Kertsjbroen.


== Referanser ==
Aja (andre betydninger)

Aja eller aja kan referere til:

Aja (eller Aia, Anunitu), gudinne i mesopotamisk religion
Aja (folk), vestafrikansk folkeslag
Agenda (andre betydninger)

Agenda kan vise til:

Agenda, det samme som dagsorden
Agenda, sakliste eller dagsorden til møte
Tankesmien Agenda, en norsk tankesmie
Agenda, merkenavn for NSBs regiontog fra 1999 til 2003, se Vy#Trafikk
24 Commando Royal Engineers

24 Commando Royal Engineers er et regiment i British Army, dannet i april 2008 som en del av Royal Engineers. Regimentets rolle er å gi ingeniørstøtte til 3 Commando Brigade, som er kampforbandet i Royal Marines.Regimentet har kapasiteter innen bygging og konstruksjon, brolegging, landmåling, minerydding, vann- og kraftforsyning, og har også dykkere med opplæring innen ingeniøroppgaver under vann. Det har en størrelse på ca. 500 mannskaper og består av fire eskadroner:
56 Commando Headquarters and Support Squadron
54 Commando Squadron
59 Commando Squadron
131 Commando Squadron


== Referanser ==


== Eksterne lenker ==
Offisielt nettsted
Liste over Bahrains statsministre

Liste over Bahrains statsministre omfatter regjeringssjefer i Bahrain etter at landet ble selvstendig i 1971.
Bilimportørenes landsforening

Bilimportørenes Landsforening (BIL) er en norsk bransje- og interesseorganisasjon for bilimportører. Organisasjonen ble stiftet i 1916 som Automobilforhandlernes Forening og byttet til det nåværende navnet i 1979. Organisasjonen har per januar 2021 25 medlemmer.


== Litteratur ==
Berg, Jørgen Seemann 1991. På krøttersti og motorvei : Norske bilimportører gjennom 75 år : Bilimportørenes Landsforening 1916-1991 Oslo
Fasting, Kåre & Helge Hagerup 1966. Femti år for bilen : 1916-1966 [Oslo]: Automobilimportørenes Forening


== Referanser ==


== Eksterne lenker ==
(no) Offisielt nettsted
29 Commando Royal Artillery

29 Commando Royal Artillery er et regiment i British Army, dannet i 1947 som en del av Royal Artillery. Regimentets rolle er å gi ildstøtte til 3 Commando Brigade, som er kampforbandet i Royal Marines.
Regimentet er bestykket med L118 skyts og har som spesialkompetanse artillerioppgaver i amfibiske og arktiske miljøer samt fjell-, jungel og ørkenkrigføring. Det har også artillerijegere som er trent på innsettelse ved bruk av helikopter, båt, fallskjerm, ski og kjøretøy. Det har en størrelse på ca. 500 mannskaper og består av fem batterier:
7 (Sphinx) Battery
8 (Alma) Commando Battery
23 (Gibraltar 1779–1783) Commando Battery
79 (Kirkee) Commando Battery
148 (Meiktila) Battery


== Bilder ==

		
		
		
		


== Referanser ==


== Eksterne lenker ==
(en) 29th Commando Regiment, Royal Artillery – kategori av bilder, video eller lyd på Commons
Liu Shouxiang

Liu Shouxiang (kinesisk: 刘寿祥, pinyin: Liú Shòuxiáng; født 5. april 1958 i Wuhan i Hubei i Folkerepublikken Kina, død 13. februar 2020 i Zhuhai i Guangdong) var en kinesisk maler med vannfarger, og professor ved Hubeis høyskole for de skjønne kunster. Hans verker vant mange priser og ble anskaffet av mange kunstmuseer. Han var også medlem av det politiske parti Kinas demokratiske forbund.


== Biografi ==
Liu ble i 1981 uteksaminert fra Hubeis høyskole for de skjønne kunster. Han ble tilknyttet dette lærested og ble direktør for avdelingen for undervisning i de skjønne kunster. I 1987 grunnla han avdelingen for vannfargemaleri ved Hubeis teknologiske institutts lærerfakultet. Han ble i 2009 den første som etablerte et vannfargemalerifakultet ved et kinesisk kunstkollegium. Lius teknikk, i særdeleshet hans evne til å nyansere fargene, var i stand til å skape samme dybder og kvaliteter som ved oljemaleri. 
Han ble pensjonist i 2018. Samme år ble han engasjert av Universitetet i Hubei som professor av distinksjon.Den 17. januar 2020 reiste Liu til Zhuhai for en utstilling, og han nevnte da den sykdom som grasserte i Wuhan. Den 13. februar døde Liu Shouxiang av denne sykdom, covid-19 på Wuhan Jinyintan-sykehuset i en alder av 62 år. Hans datter og hans svigersønn ble også innlagt på sykehus med koronaviruset.


== Referanser ==
Notolestus

Notolestus er en slekt av billene i delgruppen (underfamilien) Pterostichinae i familiegruppen løpebiller.  


== Utseende ==
En middelsstor, avlang, svært blank, svart løpebille med bronseaktig glans. Arten kjennes særlig på at hver dekkvinge har to dype lengdefurer, pronotum har en kraftig  midtfure og en lengdefure på hver side i den bakre halvdelen.


== Utbredelse ==
Slekten er utbredt i det østlige Australia.


== Systematisk inndeling ==

ordenen biller, Coleoptera (Linnaeus, 1758)
underordenen Adephaga (Schellenberg, 1806)
overfamilien løpebiller og vannkalver, Caraboidea (Latreille, 1802)
familien løpebiller, Carabidae (Latreille, 1802)
underfamilie Pterostichinae (Bonelli, 1810)
slekten Notolestus (Sloane, 1894)
Notolestus sulcipennis (W.J. MacLeay, 1873)


== Eksterne lenker ==
Atlas of Living Australia - Notolestus [1]
Bilde av arten
(en) Notolestus i Encyclopedia of Life 
(en) Notolestus i Global Biodiversity Information Facility 
Notolestus – detaljert informasjon på Wikispecies
Ken Farnum

Kenneth Aubrey Farnum (født 18. januar 1931 i Bridgetown i Barbados, død 4. april 2020 i New York City i USA) var en jamaicansk konkurransesyklist. 
Han deltok i Sommer-OL i 1952 i to av sykkeløvelsene.Han døde 4. april 2020 i New York City av komplikasjoner knyttet til COVID-19.


== Referanser ==


== Eksterne lenker ==
(en) Ken Farnum – Olympics.com 
(en) Ken Farnum – Olympic.org 
(en) Ken Farnum – Olympedia 
(en) Ken Farnum – Sports-Reference (OL-resultater – arkivert) 
(en) Ken Farnum – Cycling Archives
Ogmophora

Ogmophora er en slekt av billene i delgruppen (underfamilien) Pterostichinae i familiegruppen løpebiller.  


== Utbredelse ==
Slekten er utbredt i Sør-Afrika.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien løpebiller, Carabidae Latreille, 1802
underfamilie Pterostichinae Bonelli, 1810
slekten Ogmophora Tschitscherine, 1896
Ogmophora peringueyi Tschitscherine, 1896


== Eksterne lenker ==
(en) Ogmophora i Encyclopedia of Life 
(en) Ogmophora i Global Biodiversity Information Facility 
Ogmophora – detaljert informasjon på Wikispecies
Kjoks

En kjoks (engelsk chuck) er en sylinderformet del av en bormaskin eller en dreiebenk og brukes til å feste et bor eller et arbeidsstykke. En kjoks må enten strammes med en kjoksnøkkel, eller den kan være av den type som kan strammes for hånd.


== Referanser ==


== Eksterne lenker ==
Søk etter kjoks i Bokmålsordboka og Nynorskordboka eller i Det Norske Akademis ordbok
Mecynoscaris

Mecynoscaris er en slekt av billene i delgruppen (underfamilien) graveløpere (Scaritinae) i familiegruppen løpebiller. 


== Levevis ==
Som andre Scaritinae lever disse billene hovedsakelig underjordisk. De graver godt, og lever som rovdyr.


== Utbredelse ==
Artene er utbredt på Madagaskar.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie graveløpere Scaritinae Bonelli, 1810
stammen Scaritini Bonelli, 1810
slekten Mecynoscaris Alluaud, 1930
Mecynoscaris ambreana Bänninger, 1933
Mecynoscaris longula (Fairmaire, 1905)


== Eksterne lenker ==
(en) Mecynoscaris i Encyclopedia of Life 
(en) Mecynoscaris i Global Biodiversity Information Facility 
Mecynoscaris – detaljert informasjon på Wikispecies
Mluleki George

Mluleki Editor George (født 2. februar 1948 i Sør-Afrika, død 5. januar 2021 i East London i Sør-Afrika) var en vise-forsvarsminister i Sør-Afrika. Han tilhørte xhosafolket.
Han var hovedkasserer for det politiske parti Congress of the People, som var blitt opprettet av den tidligere forsvarsminister Mosiuoa Lekota i 2008.
Mluleki George grunnla et nytt politisk parti, United Congress, som han mente skulle gjenvinne samfunnets moralske fibre, som han mente var gått i oppløsning.
Han døde 5. januar 2021, i en alder av 72 år, av covid-19.


== Referanser ==
Cothresia

Cothresia er en slekt av små løpebiller.


== Utseende ==
Små (ca. 3-4 millimeter), avlange, rødbrunlige løpebiller. Hodet er firkantet med middelsstore fasettøyne, pronotum avrundet firkantet. Dekkvingene er rundede med litt utydelige punktstriper.


== Levevis ==
Artene lever på skogbunnen i fuktig, innfødt skog.


== Utbredelse ==
Slekten er endemisk for Sør-Afrika.


== Systematisk inndeling ==
En del arter som tidligere har vært plassert i denne slekten er nå overført til Trechus eller Pachydesus.

Ordenen biller, Coleoptera Linnaeus, 1758
Underordenen Adephaga
Overfamilien løpebiller og vannkalver, Caraboidea
Familien løpebiller, Carabidae Latreille, 1802
Underfamilien skyggeløpere, Trechinae Bonelli, 1810
Stammen Trechini Bonelli, 1810
Gruppen Trechodina
Slekten Cothresia Jeannel, 1964
Cothresia curta Jeannel, 1964
Cothresia hogsbackiensis Geginat, 2008
Cothresia megacephala Geginat, 2008
Cothresia tabulae (Peringuey, 1899)


== Eksterne lenker ==
(en) Cothresia i Encyclopedia of Life 
(en) Cothresia i Global Biodiversity Information Facility 
Cothresia – detaljert informasjon på Wikispecies
Erebotrechus

Erebotrechus  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 


== Utseende ==
En liten til middelsstor (ca. 5 millimeter), edderkopp-aktig, rødbrun, blind løpebille. Hodet er rundet, lengre enn bredt, uten fasettøyne, kjevene er slanke og noe kortere enn resten av hodet. Antennene er tynne og nesten like lange som kroppen. Pronotum er ovalt, betydelig lengre enn bredt, nesten så bredt som hodet. Dekkvingene er ovale, mer enn dobbelt så brede som pronotum, uten punktrader. Beina er lange og tynne.


== Levevis ==
Artene lever i huler. 


== Utbredelse ==
Slekten er utbredt på New Zealand, der den er kjent fra en hule på Sørøya.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Trechini Bonelli, 1810
delgruppe Trechina Bonelli, 1810
Slekten Erebotrechus Britton, 1964
Erebotrechus infernus


== Referanser ==


== Eksterne lenker ==
(en) Erebotrechus i Global Biodiversity Information Facility 
(en) Kategori:Erebotrechus – bilder, video eller lyd på Wikimedia Commons 
Erebotrechus – detaljert informasjon på Wikispecies
Stangelandshelleren

Stangelandshelleren (lokal dialekt Stangelandshidleren, også kalt Hedleberget) er en heller i Klepp kommune.
I helleren er det funnet spor etter mennesker fra eldre steinalder, inkludert det eldste spor av husdyr som er funnet i Norge.
Helleren er i fast fjell, ved foten av en større haug. Lengden er omtrent 17,5 meter, dybden 5 meter og høyden 3,5 meter.
Åpningen er vendt mot sør, med vid utsikt over Figgjoelva og landskapet rundt.
Arkeologiske utgravinger i området ved helleren ble utført mellom 1905 og 1909, men dokumentasjonen fra dette arbeidet er svært mangelfull.  Nye undersøkelser ble gjennomført i august 2020.
Funnene har så langt vist at helleren har vært i bruk fra slutten av eldre steinalder og fram til yngre jernalder, fra 6400 f.Kr til 570 e.Kr.
Det er mulig at helleren har vært i bruk både før og etter denne perioden.De første undersøkelsene fant en stor mengde gjenstander av bein: pilspisser, fiskekroker og garnnåler. Det ble også funnet steinredskaper, som økser, bor og skrapere.  Et sjeldent funn var
et hengesmykke av skifer.  Brukerne av helleren har etterlatt seg en mengde matrester i form av knokler fra fugl, villsvin, krondyr, sau og tamokse.  En datering av et tamoksebein viste at dette var fra
3255-2915 f.Kr, altså fra den yngre steinalderen. Dette er det eldste spor av husdyr som er funnet i Norge.  Beboerne har også spist blåskjell og østers.Stangelandshelleren er omtalt som en av de viktigste og mest interessante boplassene fra steinalderen på Jæren.På toppen av haugen over helleren er det rester av en bygdeborg fra eldre jernalder.  Også tre bunkers fra andre verdenskrig finnes i området.


== Referanser ==


== Litteratur ==
Tor Obrestad (2004). Den lengste historia.  Rogaland 10000 f.Kr - 1350 e.Kr. Stavanger: Wigestand forlag. ISBN 82-91370-88-5.
Italaphaenops

Italaphaenops  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 


== Utseende ==
En nokså stor (ca. 15 millimeter), spinkel, blank, rødbrun, blind løpebille. Arten er en av de største, hulelevende løpebillene. Arten mangler fasettøyne. Hodet er lengre enn bredt med nokså kraftige kjever. Antennene er tynne og nesten så lange som kroppen. Pronotum er mye lengre enn bredt, tønneformet. Dekkvingene er ovale, mye bredere enn forkroppen.


== Levevis ==
Artene har et underjordisk levesett og lever i huler.


== Utbredelse ==
Arten er kjent fra noen huler i nærheten av Verona i Italia.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Trechini Bonelli, 1810
delgruppe Trechina Bonelli, 1810
Slekten Italaphaenops Ghidini, 1964
Italaphaenops dimaioi Ghidini, 1964


== Referanser ==


== Eksterne lenker ==
(en) Italaphaenops i Global Biodiversity Information Facility 
(en) Italaphaenops hos Fauna Europaea 
(en) Italaphaenops hos NCBI 
(en) Kategori:Italaphaenops – bilder, video eller lyd på Wikimedia Commons 
Italaphaenops – detaljert informasjon på Wikispecies
Oroblemus

Oroblemus  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 


== Levevis ==
Artene har et underjordisk levesett og lever dypt nede i bakken.


== Utbredelse ==
Slekten er utbredt i Japan.


== Systematisk inndeling ==
Systematikken følger Carabidae of the World. 

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Trechini Bonelli, 1810
delgruppe Trechina Bonelli, 1810
Slekten Oroblemus Uéno & Yoshida, 1966
Oroblemus caecus Ueno & Yoshida, 1966
Oroblemus dilaticollis Ueno, 1983
Oroblemus katorum Ueno, 1983
Oroblemus parvicollis Ueno, 1987
Oroblemus sparsepilifer Ueno, 1975
Oroblemus subsulcipes Ueno, 1983
Oroblemus yamauchii Ueno, 1993


== Referanser ==


== Eksterne lenker ==
(en) Oroblemus i Encyclopedia of Life 
(en) Oroblemus i Global Biodiversity Information Facility 
Oroblemus – detaljert informasjon på Wikispecies
Almåsgårdene

Almåsgårdene er et gårdstun av kulturell og historisk verdi på Almås i Åsane i Bergen.


== Historie ==
I bildeserien til høyre mangler bilde av Kalles løe, som er det eldste bygget på Almås. Lauras løe på bildet er fra slutten av 1800-tallet.Almåsgårdene er et kulturminne bestående av flere våningshus, eldste fra 1867, to låver/stall og brønnhus. Den eldste bygnignen er en løe i utkanten av tunet fra 1600-tallet. Gårdstunet har vært bebodd siden ca 1520, men har stått til forfall siden ca. år 2000 inntil foreningen Almåsgårdenes venner på dugnad satte i gang med rehabiliteringsarbeidet 2014 i samarbeid med Bergen kommune.
Låven som er fra 1600-tallet er ved boreprøver påvist å være bygget av tømmer hugget i 1604 som på det tidspunktet var 500 år gamle trær, altså vokst fra 1100-tallet.  Sitat fra Kulturminnesøk - Riksantikvaren:

«Løebygningen på Almås som er bygd i grindverk har eit stavpar og bete som tyder på høg alder. Dendro.prøve er tatt (like etter 1604), og er lagt under dokumentasjon. Løa står på ein steinmurt flor og har intakt treskjegolv. det er ein vernemur på eine langsida.»Begge løene er brakekledde med vernemur i stein i gavl som på våningshusene, men helt opp i gavlen.


== Arkeologisk minne ==
Det finnes et fredet arkeologisk minne ved Kallehuset, en skålgropstein datert til jernalderen. Sitat fra Kulturminnesøk - Riksantikvaren:

«Beskrivelse fra lokalitet: Skålgropstein, ca 10 cm tjukk steinhella, 1,2 x 0,8 meter stor. 4 skålgroper, 3 store og ei lita.»
«Eksakt datering Kort etter 1604 - ref.rapport» og «Beskrivelse fra Enkeltminne: Til saman 4 skålgroper. Tre store skålgroper på rekkje langsmed aust-kanten av steinhella, desse er 11, 12 og 13 cm diam og 1,5-2,5 cm djupe. Dei to sørlegaste av desse gropene har renner frå gropa og ut til kanten på hella. Mellom desse to sørlegaste gropene er det også ei renne. Noko ovanfor dei tre store gropene ligg ei mindre grop, ca 2,5 cm diameter og omlag 1,3 cm djup.»


== Se også ==
Hylkje


== Referanser ==


== Eksterne lenker ==
«Almåsgårdenes venner»
«Kulturminnedag på Almåsgårdene»«Almåsgårdene». Kulturminnesøk. Riksantikvaren – Direktoratet for kulturminneforvaltning. 
«Almåsgårdene». Kulturminnesøk. Riksantikvaren – Direktoratet for kulturminneforvaltning.
Khomanifolkets kulturlandskap

Khomanifolkets kulturlandskap (ǂKhomani Cultural Landscape) ligger nordvest i Sør-Afrika, på grensen til Botswana og Namibia. Området tilsvarer stort sett Kalahari Gemsbok nasjonalpark. Området ble innlemmet på UNESCOs verdensarvliste i 2017.Det utstrakte ørkenlandskapet inneholder kulturminner fra menneskelig tilstedeværelse fra steinalderen til i dag. Det er knyttet til kulturen til de tidligere nomadiske khomaniene, en gruppe i sanfolket, og er vitnesbyrd om de kulturelle og økologiske tilpasningene som ǂkhomaniene gjorde for å overleve i de karrige ørkenforholdene. De utviklet en spesifikk etnobotanisk kunnskap, kulturell praksis og et verdensbilde knyttet til egenskapene ved landskapet. 


== Referanser ==
Mustafa al-Kadhimi

Mustafa al-Kadhimi (arabisk: مصطفى الكاظمي),  fullt fødenavn: Mustafa Abdul-Latif Mishatat, er en irakisk-britisk politiker og diplomat som var Iraks statsminister fra 7. mai 2020 til 27. oktober 2022. Kadhimi var den 43. statsministeren siden landet fikk uavhengighet i 1932, og han var den fjerde etter Iraks nye grunnlov som ble vedtatt i oktober 2005. al-Kadhimi er også tidligere leder for Iraks etterretningsvesen, utnevnt i 2016.


== Biografi ==
al-Kadhimi var i 1980-årene i opposisjon til Saddam Husseins regime. Han forlot Irak i 1985 og dro først til Tyskland, deretter til Storbritannia hvor han levde i eksil i flere år. Han ble også britisk statsborger. Han er ikke medlem av noe politisk parti. Etter invasjonen i Irak i 2003 vendte al-Kadhimi tilbake og arbeidet for å dokumentere ulovligheter som ble begått under Saddam Husseins regime.


== Leder for etterretningstjenesten ==
Fra 7. juni 2016 til 9. april 2020 var al-Kadhimi leder for Iraks nasjonale etterretningstjeneste (Iraqi National Intelligence Service, INIS). Han gjennomførte store reformer i tjenesten for å øke effektiviteten og for å kunne møte nye utfordringer nasjonalt og internasjonalt. Under hans ledelse spilte etterretningstjenesten en viktig rolle i Iraks bekjempelse av IS, og han samarbeidet med den USA-ledede aksjonen mot disse.


== Statsminister ==
Fra oktober 2019 ble regjeringen i Irak utsatt for store protester og statsminister Adil Abdul-Mahdi valgte å gå av. Mustafa al-Kadhimi ble vurdert som aktuell til å overta som statsminister. Han ble foreslått til embedet 9. april og offisielt utnevnt av president Barham Salih den 7. mai 2020. al-Kadhimi framholdt ved tiltredelsen at han ville løse Iraks store problemer, og han presiserte også at landet ikke skulle bli åsted for andre nasjoners krigføring. Irak har også utfordringer med fallende oljepris og med covid-19-pandemien. Etter presidentvalget 13. oktober 2022 utnevnte den nyvalgte presidenten Abdul Latif Rashid den 27. oktober 2022 Mohammed Shia' al-Sudani til ny statsminister.Al-Kadhimi møtte motstand mot sine forsøk på å rette opp landets økonomi. Innstramninger har blitt møtt med protester og arbeidsledigheten er stor. Han hadde heller ikke stor støtte i nasjonalforsamlingen hvor en stor del av representantene var pro-iranske.


== Referanser ==
Sentralamerikanske leker

Sentralamerikanske leker ble arrangert første gang i 1973 i Guatemala, og blir arrangert hvert fjerde år.Mesterskapet blir arrangert av ORDECA.


== Mesterskap ==


== Referanser ==